3 η Δ ι δ α κ τ ι κ ή Ε ν ό τ η τ α

Η φ ι λ ο σ ο φ ί α ω ς π ρ ο ϋ π ό θ ε σ η γ ι α τ η ν ε υ δ α ι μ ο ν ί α

Κείμενο αναφοράς: Επίκουρος, Επιστολή στον Μενοικέα,

**Α. Θέμα:**

Η φιλοσοφία ως προϋπόθεση για την ευδαιμονία.

**Β. Δομικά στοιχεία:**

1. Προτροπή προς τους ανθρώπους για ενασχόληση με τη φιλοσοφία, ανεξάρτητα

από την ηλικία τους. Αιτιολόγηση:

Α. Η ψυχική υγεία παραμένει πάντα ζητούμενο.

Β. Η φιλοσοφία εντάσσεται στις δραστηριότητες κάθε ηλικίας, όπως και η επιδίωξη

της ευτυχίας

Ειδικότερα:

Η φιλοσοφία α. διατηρεί τον ηλικιωμένο νέο

και β. εξοπλίζει με ωριμότητα το νέο.

**Συμπέρασμα:** Η μέριμνα του ανθρώπου πρέπει να είναι στραμμένη προς ό,τι

του εξασφαλίζει την ευτυχία, εφόσον αυτή είναι ο υπέρτατος στόχος του βίου.

**Γ. Ερμηνευτικά σχόλια:**

**Μήτε νέος τις ὢν μελλέτω φιλοσοφεῖν, μήτε γέρων ὑπάρχων**

**κοπιάτω φιλοσοφῶν:** Το κείμενο αρχίζει με δύο κύριες προτάσεις επιθυμίας, οι

οποίες συνδέονται παρατακτικά μεταξύ τους με τους αποφατικούς συμπλεκτικούς

συνδέσμους μήτε-μήτε («Μήτε... φιλοσοφεῖν», «μήτε... φιλοσοφῶν). Τα

**ρήματα** των προτάσεων αυτών («μελλέτω», «κοπιάτω») είναι **προτρεπτικές**

**προστακτικές**, στις οποίες είναι φανερός ο δεοντολογικός χαρακτήρας (=

δεν πρέπει κανείς να αργοπορεί / να αποφεύγει να φιλοσοφεί). Το προτρεπτικό

ύφος αρμόζει σε ένα προτρεπτικό λόγο με διδακτικό χαρακτήρα, όπως είναι η

επιστολή του Επίκουρου στον Μενοικέα.

Οι προτροπές αυτές αποκαλύπτουν επίσης ότι **η βούληση του ανθρώπου είναι η**

**κινητήρια δύναμη των ενεργειών του.** Ο άνθρωπος είναι ελεύθερος να επιλέξει και

να διαμορφώσει τον τρόπο της ζωής του και γι’ αυτό κρατάει στα χέρια του την

δυνατότητα να γίνει ευτυχισμένος. Με τις προστακτικές αυτές καλείται,

λοιπόν, να πάρει αποφάσεις και να αναλάβει την ευθύνη των πράξεών του.

**Οι προτροπές για ενασχόληση με τη φιλοσοφία («φιλοσοφεῖν»**

**«φιλοσοφῶν») απευθύνονται στους ανθρώπους κάθε ηλικίας, νέους και**

**ηλικιωμένους («Μήτε νέος ὢν... μήτε γέρων ὑπάρχων»). Κατ’ επέκταση**

**έχουν αποδέκτη όλους τους ανθρώπους, άνδρες και γυναίκες, ελεύθερους και**

**δούλους, μορφωμένους και αμόρφωτους, πλούσιους και φτωχούς.**

**οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν**

**ὑγιαῖνον**: Από αυτό το σημείο ο Επίκουρος στηρίζει την προτροπή του για

φιλοσοφία με αιτιολογήσεις («γὰρ») που αφορούν τόσο τους νέους όσο και τους

ηλικιωμένους, αναιρώντας με διαλογικό ύφος τις υποθετικές

αντιρρήσεις που θα πρόβαλλαν είτε οι πρώτοι είτε οι δεύτεροι.

Επομένως, ούτε οι νέοι πρέπει να θεωρούν τον εαυτό τους ανώριμο («ἄωρος»),

ούτε οι ηλικιωμένοι υπερώριμο («πάρωρος») για τη φιλοσοφία, καθώς το

ζητούμενο της ψυχικής και πνευματικής υγείας δεν γνωρίζει «ὥραν», δηλαδή

κατάλληλη χρονική στιγμή ή περίοδο. Αυτό ακριβώς υπογραμμίζει η χρήση των

αντίθετων και συγγενών ετυμολογικά επιθέτων «ἄωρος» και

«πάρωρος».

Τα επίθετα αυτά προσδιορίζονται από τον εμπρόθετο «πρὸς τὸ κατὰ ψυχὴν

ὑγιαῖνον», ο οποίος δηλώνει σχέση αναφοράς (= σε σχέση με αυτό που

διασφαλίζει την ψυχική υγεία). Η φιλοσοφία κατά τον Επίκουρο λειτουργεί

ιαματικά, καλείται δηλαδή να θεραπεύσει μια ζωή που ασθενεί ψυχικά, υποφέρει

και ταράζεται από ποικίλους φόβους και «πάθη», δηλαδή από βίαια συναισθήματα,

τα οποία απομακρύνουν τον άνθρωπο από την γαλήνη και την «ἡδονήν», δηλαδή την

ευτυχία. Η ιδέα ότι η φιλοσοφία μεριμνά για την ψυχική υγεία -περίπου όπως η

ιατρική για την υγεία του σώματος- συναντάται σε πολλά κείμενα του Επίκουρου,

όπως και άλλων Ελλήνων φιλοσόφων.

**Ὁ δὲ λέγων ἢ μήπω τοῦ φιλοσοφεῖν ὑπάρχειν ὥραν ἢ**

**παρεληλυθέναι τὴν ὥραν, ὅμοιός ἐστιν τῷ λέγοντι πρὸς εὐδαιμονίαν**

**ἢ μήπω παρεῖναι τὴν ὥραν ἢ μηκέτι εἶναι**: Για να αντικρούσει ο

Επίκουρος πιθανές ενστάσεις και αντιρρήσεις στον ισχυρισμό του ότι η φιλοσοφία

είναι κατάλληλη για κάθε «ὥραν» και κάθε άνθρωπο, εισάγει στον λόγο του μια

αναλογία («ὅμοιός ἐστιν»). Παραλληλίζει τον άνθρωπο που θα υποστηρίξει («ὁ

δὲ λέγων») ότι αυτή δεν προσφέρεται για τον καθένα -είτε γιατί είναι ακόμη νωρίς

(«μήπω ὑπάρχειν ὥραν») είτε διότι είναι πλέον πολύ αργά («παρεληλυθέναι

τὴν ὥραν»)- με εκείνον που ισχυρίζεται και πιστεύει («τῷ λέγοντι») ότι η

«εὐδαιμονία» δεν είναι εφικτή κάθε χρονική περίοδο της ζωής του ανθρώπου («ἢ

μήπω παρεῖναι τὴν ὥραν ἢ μηκέτι εἶναι πρὸς εὐδαιμονίαν ») και που

περιμένει την κατάλληλη στιγμή για να επιδιώξει την ευτυχία.

Θα πρέπει να σημειωθεί ότι η ελληνική φιλοσοφία, στο σύνολό της, αναγνωρίζει

ως επιδίωξη ζωής για τον άνθρωπο την ευτυχία. Για τους περισσότερους

φιλοσόφους της αρχαιότητας η εὐδαιμονία είναι ο τελικός σκοπός της

ανθρώπινης ζωής, το απώτατο αγαθό. Ωστόσο κάθε φιλόσοφος και κάθε

φιλοσοφική σχολή δίνουν διαφορετικό περιεχόμενο στην έννοια.

**Ὥστε φιλοσοφητέον καὶ νέῳ καὶ γέροντι**: Στην πρόταση διατυπώνεται

με σαφήνεια το συμπέρασμα του συλλογισμού με τον οποίο υποστηρίζονται η

αξία και η λειτουργία της φιλοσοφίας. Ολόκληρος ο συλλογισμός μπορεί να

διατυπωθεί σε τυπική μορφή-δομή ως εξής:

**1η Προκείμενη**: Η ψυχική και πνευματική υγεία αφορά όλους τους ανθρώπους,

νέους και ηλικιωμένους.

**2η Προκείμενη** (εννοούμενη): Η φιλοσοφία εξασφαλίζει την ψυχική και

πνευματική υγεία.

**Συμπέρασμα**: Όλοι, νέοι και ηλικιωμένοι, πρέπει να φιλοσοφούν.

**τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν**

**γεγονότων**: Με μια νέα διαίρεση η οποία πλαισιώνεται από δύο

δευτερεύουσες τελικές προτάσεις («τῷ μὲν ὅπως γηράσκων νεάζῃ... τῷ δὲ

ὅπως νέος ἅμα καὶ παλαιὸς ᾖ...») προσδιορίζεται ακριβέστερα η προσφορά του

φιλοσοφικού στοχασμού τόσο στους ηλικιωμένους όσο και στους νέους. Η συμμετρία

στις συντακτικές δομές ολοκληρώνεται με δύο εμπρόθετους

προσδιορισμούς της αιτίας, έναν μέσα σε κάθε δευτερεύουσα πρόταση («διὰ

τὴν χάριν τῶν γεγονότων», «διὰ τὴν ἀφοβίαν τῶν μελλόντων»). Τέλος, οι πολλές

αντιθέσεις («τῷ μὲν-τῷ δὲ», «γηράσκων νεάζῃ», «τῶν γεγονότων-τῶν

μελλόντων», «νέος-παλαιός»), το σχήμα χιαστί («νέῳ καὶ γέροντι-τῷ μὲν... τῷ

δὲ») και τα δύο οξύμωρα σχήματα («γηράσκων νεάζῃ», «νέος ἅμα καὶ

παλαιός») προσδίδουν στο ύφος λογοτεχνικές αρετές, κομψότητα και χάρη. Η

διπλή αντίθεση («τῷ μὲν νέῳ... γηράσκων νεάζῃ-τῷ δὲ γέροντι... νέος ἅμα καὶ

παλαιὸς ᾖ») υπογραμμίζει τον συγκερασμό των ιδιοτήτων της νεότητας

και της ώριμης-γεροντικής ηλικίας που προσφέρει η ενασχόληση με τη

φιλοσοφία.

Στο πρώτο σκέλος της αντίθεσης («τῷ μὲν... τῶν γεγονότων») ο Επίκουρος

διευκρινίζει ότι χάρη στη φιλοσοφία ο άνθρωπος καθώς γερνάει («γηράσκων»),

διατηρείται νέος στο πνεύμα και στην ψυχή ή ξανανιώνει («νεάζῃ»),

δηλαδή ανανεώνεται ψυχικά και πνευματικά, καθώς θυμάται τα ευχάριστα γεγονότα

του παρελθόντος και είναι ευγνώμων που τα έχει γευτεί. Εδώ η μνήμη της βιωμένης

ευτυχίας, οι ευχάριστες αναμνήσεις ανακαλούνται με ευγνωμοσύνη και γίνονται

όχημα της παρούσας ευτυχίας, καθώς βεβαιώνουν ότι η ζωή δεν πέρασε μάταια και

άχαρα. Μέσα από αυτή τη σκέψη προσεγγίζουμε την επικούρεια αντίληψη ότι ο

άνθρωπος -κυρίως ο άνθρωπος περασμένης ηλικίας- πρέπει να ευγνωμονεί τη ζωή για

όσα του έχει προσφέρει. Για να το πετύχει αυτό είναι αναγκαία η συμβολή της

φιλοσοφίας.

Για να κατανοήσουμε καλύτερα το επιχείρημα, θα πρέπει να λάβουμε υπόψη μας

ότι για τον Επίκουρο οι ψυχικές ηδονές είναι παρούσες στην ψυχή για μακρό

χρονικό διάστημα μέσω της μνήμης. Όπως παραδίδει ο Διογένης ο Λαέρτιος, ο

Επίκουρος κατά την ημέρα του θανάτου του έγραψε ένα γράμμα στον φίλο του και

παλιό μαθητή του Ιδομενέα τον Λαμψακηνό δηλώνοντας ότι ζει ευτυχισμένος

«τὴν τελευταίαν ἡμέραν τοῦ βίου», αν και είχε συνεχείς πόνους, με αγαλλίαση

ψυχής, επειδή θυμάται τους φιλοσοφικούς στοχασμούς που είχαν κάνει οι

δυο τους («ἐπὶ τῇ τῶν γεγονότων ἡμῖν διαλογισμῶν γνώμῃ»). Προφανώς λοιπόν και

σε αυτό το χωρίο αναφέρεται σε τέτοιες ηδονές οι οποίες εγγράφονται, εντυπώνονται

στην ψυχή του ανθρώπου και τον συντροφεύουν, καθώς τις ξαναζεί μέσω της μνήμης

στην άχαρη γεροντική ηλικία.

**τῷ δὲ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν**

**μελλόντων**: Στο δεύτερο σκέλος της αντίθεσης («τῷ δὲ...») επισημαίνεται η

προσφορά της φιλοσοφίας στους νέους. Ο νέος, που ηλικιακά

χαρακτηρίζεται από ανωριμότητα και φόβο για τα ενδεχόμενα δεινά που θα βιώσει

στο μέλλον, με τον φιλοσοφικό στοχασμό καθίσταται ώριμος πνευματικά και ψυχικά,

καθώς υπερνικά τους φόβους του για το μέλλον. Το οξύμωρο σχήμα «τῷ δὲ ὅπως

νέος ἅμα καὶ παλαιὸς ᾖ» υπογραμμίζει ότι η φιλοσοφία συμβάλλει στην

υπέρβαση, στην αναίρεση, τόσο των ηλικιακών όσο και άλλων

διαφοροποιήσεων και διακρίσεων, οι οποίες είναι τελικά ασήμαντες

για τον άνθρωπο. Έτσι, ο φιλοσοφικός στοχασμός προσφέρει την γεφύρωση της

νεότητας με τα γηρατειά, συνδυάζοντας το σφρίγος και την πνευματική ακμή της

νεότητας με την ωριμότητα των γηρατειών.

Αξιοπρόσεκτος για το νόημα είναι ο εμπρόθετος προσδιορισμός «διὰ τὴν

ἀφοβίαν τῶν μελλόντων». Ο άνθρωπος με τη φιλοσοφία κατανικά

τον φόβο για τα μελλούμενα, καθώς ωριμάζει η σκέψη του και μπορεί νοητικά

να επεξεργαστεί πολλές μελλοντικές καταστάσεις και πιθανότητες. Γενικότερα, ο

φιλοσοφικός στοχασμός αποτελεί κατά τον Επίκουρο θεραπεία για τα

«πάθη» της ψυχής, δηλαδή για τα ισχυρά και ενοχλητικά συναισθήματα, όπως

είναι ο πόνος, ο φόβος, η λύπη, η στέρηση, που υποδουλώνουν τον άνθρωπο και τον

κάνουν δυστυχισμένο. Στο χωρίο που εξετάζουμε η φιλοσοφία καταπολεμά τον φόβο

-ή, μάλλον, τους φόβους- που εμφυτεύει στην ψυχή του ανθρώπου, η αβεβαιότητα για

όσα πρόκειται να συμβούν στο μέλλον («τῶν μελλόντων») και, ασφαλώς, διώχνει

τον φόβο του θανάτου.

Σ’ αυτό το σημείο θα πρέπει να διευκρινίσουμε ότι η ἡδονή είναι το βασικό

συστατικό στοιχείο της ανθρώπινης ευδαιμονίας: «τὴν ἡδονὴν ἀρχὴν καὶ

τέλος λέγομεν εἶναι τοῦ μακαρίως ζῆν» (Επιστολή στον Μενοικέα, 129).

Ολοκληρώνοντας την πραγμάτευση του χωρίου «τῷ μὲν ὅπως γηράσκων...

διὰ τὴν ἀφοβίαν τῶν μελλόντων» διακρίνουμε έναν δεύτερο συλλογισμό,

με τον οποίο ο Επίκουρος ενισχύει την κεντρική του θέση.

Ο συλλογισμός αυτός μπορεί να διατυπωθεί σε τυπική μορφή-δομή ως εξής:

**1η Προκείμενη**: Οι νέοι, καθώς θα οδηγούνται προς τα γηρατειά, θα τείνουν να

διασώσουν την νεότητά τους, μέσα από την ευγνωμοσύνη για όσα ζουν.

**2η Προκείμενη**: Οι ηλικιωμένοι, θα νιώθουν νέοι μέσα στα γηρατειά τους,

καθώς θα αναπτύσσουν την έλλειψη φόβου για το μέλλον.

**3η Προκείμενη (εννοούμενη**): Τόσο η ευγνωμοσύνη για τη ζωή, όσο και η

αφοβία για τα μελλοντικά δεινά ή τον θάνατο αποτελούν μια φιλοσοφική στάση

ζωής.

**Συμπέρασμα:** Επιβάλλεται να φιλοσοφεί κάθε άνθρωπος, ανεξαρτήτως ηλικίας,

για την ευτυχία.

**Μελετᾶν οὖν χρὴ τὰ ποιοῦντα τὴν εὐδαιμονίαν** : Πρόκειται για την

πρόταση κατακλείδα της παραγράφου, όπως φαίνεται και από την χρήση

του συμπεριφοριστικού συνδέσμου «οὖν». Και σε αυτό το χωρίο είναι φανερός ο

προτρεπτικός και διδακτικός τόνος («χρὴ μελετᾶν»).

Για να κατανοήσουμε το νόημα της προτροπής, θα πρέπει να προσδιορίσουμε τη

σημασία του απαρεμφάτου «μελετᾶν». «Μελετῶ» σημαίνει φροντίζω για κάτι,

δίνω προσοχή σε κάτι, το σπουδάζω. Αντίστοιχα «μελέτη» στην αρχαία ελληνική

σημαίνει φροντίδα, επιμέλεια, άσκηση. Στον πλατωνικό διάλογο Φαίδων (81a) ο

Σωκράτης αναφέρεται στη φιλοσοφική δραστηριότητα της ψυχής ως μελέτη

θανάτου. Στο χωρίο που εξετάζουμε ο Επίκουρος συμβουλεύει τον άνθρωπο να

θυμάται και να μελετά διαρκώς τις βασικές αρχές της (επικούρειας)

φιλοσοφίας και αναλόγως να διαμορφώνει τη ζωή του.

Φτάνοντας στο τέλος της παραγράφου έχουμε κατανοήσει ότι ο Επίκουρος

συνδέει το «φιλοσοφεῖν» με τον «εὐδαίμονα βίον», δηλαδή με την

ευτυχισμένη και πλήρη ζωή, χωρίς τα δυσάρεστα συναισθήματα που συχνά

απομακρύνουν τον άνθρωπο από εκείνη την ψυχική και πνευματική κατάσταση που

βιώνεται ως ευτυχία.

**εἴπερ παρούσης μὲν αὐτῆς πάντα ἔχομεν, ἀπούσης δὲ πάντα**

**πράττομεν εἰς τὸ ταύτην ἔχειν**: Η ευδαιμονία καταξιώνεται ως «τέλος» της

ανθρώπινης ζωής, ως απώτατος ανθρώπινος στόχος, θέση η οποία, όπως

προαναφέραμε, αποτελεί κοινό τόπο σε όλες τις φιλοσοφικές σχολές της

αρχαιότητας. Οι δύο δευτερεύουσες υποθετικές προτάσε ις («εἴπερ

παρούσης μὲν αὐτῆς πάντα ἔχομεν » και «ἀπούσης δὲ πάντα

πράττομεν εἰς τὸ ταύτην ἔχειν» ), οι οποίες και πάλι συνδέονται

αντιθετικά, καθώς εκφράζουν αντίθετα νοήματα («παρούσης» - «ἀπούσης»,

«πάντα ἔχομεν» - «πάντα πράττομεν εἰς τὸ ταύτην ἔχειν ») προσφέρουν

τα τεκμήρια που επιβεβαιώνουν με βάση τη βιοτική πείρα την παραπάνω θέση:

Η παρουσία της εξασφαλίζει τα πάντα, ό,τι μπορεί να επιθυμήσει, να ζητήσει ο

άνθρωπος, ενώ η απουσία της μας ωθεί να κάνουμε τα πάντα ώστε να την

αποκτήσουμε. Καθώς ο υποθετικός λόγος εκφράζει το πραγματικό

(«ἔχομεν», «πράττομεν»: οριστικές), οι προτάσεις νοηματικά εκφράζουν

αντικειμενική προϋπόθεση και είναι περίπου ισοδύναμες με αιτιολογικές (εἴπερ =

ἐπείπερ).

**Φιλοσοφία και ευδαιμονία**:

Ο Επίκουρος υποστηρίζει συχνά ότι η φιλοσοφία δεν έχει αξία

παρά μόνο όταν βοηθά τον άνθρωπο να κατακτήσει την ευδαιμονία.

Η γνώση (φρόνησις) είναι απαραίτητη γιατί θα υπολογίσει τον βαθμό της ηδονής ή

του πόνου που μπορεί να προσμένει στην κάθε περίπτωση. Επιπλέον, η γνώση θα

κρίνει ως ποιο βαθμό ο άνθρωπος θα ενδώσει στις διάφορες

επιθυμίες. Ωστόσο τις πνευματικές χαρές οι οποίες είναι και οι ανώτερες

απολαύσεις, ο σοφός δεν τις αναζητεί στην καθαρή γνώση, παρά στον καλαισθητικό

εκλεπτυσμό της ζωής, στη γεμάτη πνευματικότητα και αβροφροσύνη συναναστροφή

με τους φίλους, στην άνετη διαμόρφωση της καθημερινής ζωής. Ξέρει ποιες

απολαύσεις μπορεί να προσφέρει στο εαυτό του και δεν παραλείπει

καμία. Ο σοφός δεν είναι τόσο ανόητος να δυσανασχετεί με την τύχη ή να

παραπονείται που δεν μπορεί να τα έχει όλα. Αυτή είναι η ἀταραξία του.